Vicky Leandros
Vicky Leandros (gr. Βίκυ Λέανδρος; g. 1949 m. rugpjūčio 23 d.) – graikų dainininkė. 1972 metais su daina „Après toi“ (liet. Po tavęs) atstovavusi Liuksemburgui, laimėjo Eurovizijos dainų konkursą. Prieš pergalę 1972 metais, 1967 m. pirmąkart dalyvavo Eurovizijos konkurse su daina „L’amour est bleu“ (liet. Meilė yra mėlyna). Su 17 taškų tais metais užėmė ketvirtą vietą. Per savo karjerą Leandros bendradarbiavo su įvairiais kompozitoriais ir žinomais prodiuseriais, tokiais kaip Kim Fowley, Brad Shapiro ir Michel Legrand. 2006 metais su daina „Don’t break my heart“ dalyvavo Vokietijos nacionaliniame finale į Euroviziją, tačiau nelaimėjo.